ישראל אהרוני (שף)

ישראל אהרוני (נולד ב-3 ביולי 1950) הוא שף, מסעדן, תקליטן ושחקן טלוויזיה ישראלי, מחלוצי המטבח העילי והמטבח הסיני בישראל. אהרוני פתח בעבר כמה מסעדות שהיו בבעלותו, הוא בעל טור קולינרי במוסף "שבעה ימים" של עיתון ידיעות אחרונות, ומחברם של ספרי בישול רבים. כמו כן, הוא מופיע בתוכניות טלוויזיה רבות, בין השאר גם כשחקן. נולד בשם ישראל ארונבייב בחיפה, להורים שעלו מסמרקנד שבאוזבקיסטן. גדל בשכונת פועלים בעיר התחתית. סבו מצד אביו מתתיהו היה אחד מרבני הקהילה הבוכרית בסמרקנד. עם גיוסו לצה"ל, שובץ בגדוד 13 של חטיבת גולני. ב"גולני" עבר מסלול הכשרה כלוחם, שכלל קורס חובשים. הוא שירת כחובש קרבי ולחם במלחמת ההתשה. אהרוני למד אמנות באמסטרדם, שם הכיר לראשונה את המטבח הסיני. עם שובו לישראל, התגורר בקיבוץ חולתה, שם היה מדריך של נוער בסיכון במשך כשנתיים וחצי. בשנת 1979 בעקבות המשך ההיכרות עם המטבח הסיני דרך אמה של בת-זוגו, נסע לטאיוואן במזרח הרחוק והחל את לימודיו הקולינריים שם. עם שובו לארץ פתח את מסעדת "ין-ינג" בשדרות רוטשילד בתל אביב ולאחריה את מסעדת "טאי-צ'י" בגן העיר בתל אביב, וכן מכולת סינית שהייתה צמודה למסעדה ואפשר היה להשיג בה מוצרי מזון מיוחדים שיובאו מסין. בשנות התשעים המאוחרות פתח בתל אביב את מסעדת "תפוח זהב", מסעדת גורמה צרפתית שנסגרה כעבור שנים אחדות, ואחריה את המסעדה הסינית "פת קואה" באזור התעשייה בהרצליה פיתוח. בעשור הראשון של המאה ה-21 עברה מסעדת "ין-ינג" הוותיקה למשכנה החדש - מגדל המילניום ברחוב הארבעה בתל אביב, ולתפריט הסיני נוסף תפריט וייטנאמי. בסוף 2008 נסגרה מסעדת "ין ינג". תחילת דרכו של אהרוני בעיתונות הייתה בטור האוכל של שאול אברון בעיתון "חדשות", בה הייתה לו פינה בשם "ביקורת ממתקים", הוא היה כותב בהומור על חטיפים חדשים שיצאו לשוק. החל מאמצע שנות השמונים ועד 2023, כתב אהרוני טור אוכל קבוע מדי יום שישי ב"ידיעות אחרונות". אהרוני כתב ספרי מתכונים רבים. כיום הוא ממשיך לכתוב מדורי אוכל בעיתון ומגיש תוכניות בישול בטלוויזיה; אהרוני גם משמש יועץ קולינרי למסעדות רבות. פועל גם כ-DJ. בשנת 2000 הגיש ביחד עם גברי בנאי את תוכנית הטלוויזיה "דרך האוכל" בערוץ 2, אשר עסקה במאכלי עדות ישראל. ביוני 2011 עלתה לשידור בערוץ 10 סדרת הדוקו-אוכל "המסע המופלא של אהרוני וגידי" בהשתתפותו של אהרוני וגידי גוב. בעונה הראשונה הסדרה עסקה בתהליך שעברה הפסטה על דרך המשי באסיה, לאחר מכן המשיכה באוכל רחוב במדינות ואזורים אחרים בעולם, כמו יפן, ברזיל, מרוקו וסיציליה. התוכנית משודרת נכון ל-2020 ולה שמונה עונות. החל מ-2014 שימש פרזנטור של "סלטי שמיר", אך התפטר לאחר שנה בשל תוצאות מעבדה גרועות לסלטים שנדגמו. החל מ-2017 הצטרף כשופט מעונתה השביעית של תוכנית המציאות "מאסטר שף", המשודרת בקשת 12. ב-2020 הוציא לאור את ספרו "אהרוני - תחנות אוכל בחיי" בהוצאת אחוזת בית. הספר מהווה "אוטוביוגרפיה קולינרית" כהגדרתו, ומשובצים בו סיפורים מחייו לצד מתכונים. ב-2022 עלה המופע "הזוג המוזר" המשותף לאהרוני ולאורן ברזילי, בו הם מספרים סיפורים אישיים ושרים ביחד. בשנת 2023 החליט לסיים לכתוב את מדור המתכונים ב"ידיעות אחרונות" ואף טען לגבי סוף דרכו בעולם המסעדנות. אופים בבית (עם רפי כהן) ארוחות ערוכות בישול איטלקי (עם שאול אברון), מודן הוצאה לאור, 1989. במטבח הצרפתי, מודן הוצאה לאור, 1995. דגים הבישול הסיני של אהרוני המטבח של כור ההיתוך (הספר בקטלוג ULI) מבשלים בשר (עם שאול אברון) מנות אחרונות סין דרך האוכל (הספר בקטלוג ULI) סנדביץ' פסטה נודלס ומה שביניהן, אטריות על דרך המשי בשר טחון אהרוני פותח שולחן אהרוני פותח שולחן 2, כנרת זמורה ביתן, 2011 תפוחי אדמה (עם נירה רוסו), כנרת הוצאה לאור, 2011 אהרוני מבשל 1234, כנרת זב"ם, 2012 ישראל אהרוני מבשל ממטבחי אסיה, ירושלים: כתר ספרים, 2015 (הספר בקטלוג ULI) ישראל אהרוני השתתף במספר תוכניות בישול מצליחות במספר ערוצי טלוויזיה. דרך האוכל (עם גברי בנאי) - שודרה במסגרת "שידורי קשת". אהרוני מבשל לחברים - שודרה במסגרת "שידורי קשת". פעמיים אהרוני (תוכנית בישול עם ביתו תמרה) - שודרה בערוץ 10. אהרוני (התוכנית שודרה לאורך כל השבוע בשמות שונים: אהרוני ברגע, אהרוני בתנור, אהרוני ואני, אהרוני גורמה ואהרוני לשבת) - שודרה בערוץ 10. המסע המופלא של אהרוני וגידי (עם גידי גוב) - משודרת ברשת 13 (לפני כן בערוץ 10) ובערוץ הטיולים. ישראל מבשלת - שודרה בערוץ 10. מאסטר שף - בעונה השביעית של התוכנית החליף אהרוני את השף יונתן רושפלד, בתפקידו כאחד השופטים. החל מיוני 2021, משמש כשופט לצד קרין גורן, אסטלה מושקוביץ' בלפר ומיקי שמו בתוכנית "הקינוח המושלם" המשודרת בקשת 12. כמו כן נוהג אהרוני להשתתף מדי פעם כשחקן אורח בתפקיד עצמו בתוכניות טלוויזיה שאינן עוסקות באופן ישיר בבישול, כמו "קופה ראשית", "המובילים" ו"שוטטות". בשנת 2020 אהרוני גילם את עצמו בתפקיד אורח בסדרה "הטבח" ששודרה ב"yes". בשנת 2006 גילם בתפקיד אורח את דמותו של רס"ר אהרון, רס"ר המטבח של בסיס להקת הנח"ל, בעונה השלישית של "השיר שלנו". בשנת 2019 גילם את יוחנן המנהל בסדרה "בצפר". בשנת 2020 השתתף בפרק האחרון של העונה הראשונה בהטבח בתפקיד עצמו. אהרוני נשוי לחגית (גיגי), פסיכולוגית במקצועה, ולזוג שלושה ילדים ביולוגיים, בנוסף לבן מאומץ אחד, יליד קונגו, השחקן מייקל קביה פורגוד אהרוני, שהשתתף ב"קופה ראשית" "נינג'ה ישראל" ו"משחקי השף". בתו היא הבלוגרית והמתכונאית הישראלית תמרה אהרוני. אהרוני מתגורר בשדרות רוטשילד בתל אביב. נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 22, 99, 100, 247, 324, 328, 333-331, 393, 396, 446, 448 מדיה וקבצים בנושא ישראל אהרוני בוויקישיתוף ישראל אהרוני, במסד הנתונים הקולנועיים IMDb (באנגלית) ישראל אהרוני, במסד הנתונים הקולנועיים KinoPoisk (ברוסית) ישראל אהרוני, דף שער בספרייה הלאומית אורי זוהר, במאגר הידע העברי לקולנוע ישראלי ועולמי "אידיבי" אהרוני מבשל לחברים, אתר הסדרה מתוך mako נרי ליבנה, עסקת השף, באתר הארץ, 28 באפריל 2006 נמרוד דביר, השף המתפשט, באתר ynet, 12 בספטמבר 2006 מיכל פלטי, מסביב לעולם עם אטרייה, באתר הארץ, 14 ביוני 2007 הגר רם, ‏אלוהים? אין לי מושג אם הוא קיים, באתר ‏מאקו‏, 14 באפריל 2009 ספי כפרי, ‏כך הפכתי משף לכוכב, באתר onlife,‏ 11 בינואר 2011 עידן חגואל, השף שעזב את המטבח שלו: איך הפך ישראל אהרוני לכוכב טלוויזיה?, באתר הארץ, 11 בנובמבר 2011 יורם יובל שיחת נפש עם ישראל אהרוני, הטלוויזיה החינוכית, 10 באוקטובר 2012 מרב סריג ושירי כץ, ‏ישראל אהרוני פותח מסעדה, נכנס לריאליטי ובעיקר מפתיע את עצמו, באתר "Time Out ישראל", 9 באפריל 2017 ישראל אהרוני בגיקונומי 136, 29 באוגוסט 2017 גאיה קורן, זוג או פרג, באתר "ידיעות אחרונות", 17 באוקטובר 2017 יערה יעקב, ‏בחיים לא הרמתי קול או זרקתי מחבת. אתה מצופף את הגבות וזה מספיק, באתר ‏מאקו‏, 19 באוקטובר 2017 יהודה נוריאל, "הפרימיטיבים באסיה שוחטים חתולים וכלבים, בעוד נאורים כמונו שוחטים רק כבשים ופרות, זה כמובן הרבה יותר מוסרי", באתר "ידיעות אחרונות", 4 בדצמבר 2018 שגיא בן נון‏, ישראל אהרוני: "אנשים מתבלבלים בין הטווסיות שלי ליהירות", באתר וואלה, 28 במאי 2019 ניסן שור, "תחנות אוכל בחיי": את סיפורו של ישראל אהרוני ניתן לתרגם בקלות למיני־סדרה בנטפליקס, באתר הארץ, 6 במאי 2020 ליאת רון, ‏ישראל אהרוני: "אני בקשר יומיומי עם חבריי השפים וכולם מיואשים", באתר גלובס, 1 באוגוסט 2020 רז שכניק, ישראל הראשון, באתר "ידיעות אחרונות", 25 ביוני 2021 אסי גל, ‏כל עוד יש לי כוחות אני אעשה. אני אמות אם לא אעשה כלום, באתר ‏מאקו‏, 29 בספטמבר 2022 אביחי בקר, "בן ש"ך נתן גאז", הארץ, ‏ 25 ביוני 1998. ישראל אהרוני, באתר "קליאנטה" דוד אברהם‏, "מצד אחד יש מחאות פייסבוק, ומהצד השני אנשים עומדים בתור לברגר קינג כאילו שנות ה-90", באתר וואלה, 14 בפברואר 2016 "הזוג המוזר״ - ישראל אהרוני ואורן ברזילי: השירים והסיפורים מאחורי מנגינות החיים, באתר אקורד רותם מימון, ישראל אהרוני:"אני אומנם לא רוקסטאר, אבל אם אוכל הוא תרבות אז שפים הם גיבורי תרבות", באתר הארץ, 9 בפברואר 2023 אורית מרלין-רוזנצוויג, מיכאל (קביה), הבן המאומץ של אהרוני: "בכיתי כשהבנתי שיש לי בית", באתר Xnet‏, 6 באפריל 2015 הכירו את מייקל קביה פורגוד אהרוני, באתר מאקו האם התפוח נפל רחוק מהעץ? כשמייקל (הבן של) אהרוני הגיע לאודישן, סרטון בערוץ "משחקי השף", באתר יוטיוב (אורך: 14:20) אלון חכמון ומשה כהן, ‏רימון הלם הושלך לעבר בניין בתל אביב בו מתגורר השף ישראל אהרוני, באתר מעריב אונליין, 22 במרץ 2017 איתי בלומנטל, רימון הלם התפוצץ בחדר מדרגות של בניין ברוטשילד, באתר ynet, 23 במרץ 2017